b'\n_START_ARTICLE_\nHistasp\n_START_PARAGRAPH_\nHistasp (iz gr\xc5\xa1kega \xe1\xbd\x99\xcf\x83\xcf\x84\xce\xac\xcf\x83\xcf\x80\xce\xb7\xcf\x82 , Histaspes, perzijsko \xda\xaf\xd8\xb4\xd8\xaa\xd8\xa7\xd8\xb3\xd8\xa8, Go\xc5\xa1tasb, staroperzijsko Wi\xc5\xa1t\xc4\x81spa, babilonsko U\xc5\xa1taspi, elamsko Mi\xc5\xa1da\xc5\xa1ba, kar pomeni divjak) je bil satrap Baktrije in morda Perzisa, * okoli 570 pr. n. \xc5\xa1t., \xe2\x80\xa0 495 pr. n. \xc5\xa1t._NEWLINE_Histasp je bil o\xc4\x8de ahemenidskega kralja Dareja I. in Artabana, ki je bil zaupni svetovalec svojega brata Dareja in njegovega sina in naslednika Kserksa I. Kot Arsamov sin je bil \xc4\x8dlan perzijske ahemenidske vladarske dru\xc5\xbeine. Pod Kambizom II. in morda Kirom II. je bil satrap Perzisa. Kira je spremljal na njegovem pohodu proti Masagetom in bil poslan nazaj v Perzijo, da bi pazil na svojega najstarej\xc5\xa1ega sina Dareja, za katerega je sanjal, da ga bo izdal._NEWLINE_Razen Dareja je imel \xc5\xa1e sinova Artabana in Artana. Amian Marcelin je iz njega naredil poglavarja magov. Razen tega pripoveduje zgodbo, da je pod Brahmini \xc5\xa1tudiral v Indiji. Njegovo ime se pojavlja na napisih v Perzepolisu.'